**Задача E3.** **ИГРА**

**Автор: Пламенка Христова**

****Ева и Крис обичат да играят следната игра: Всеки намисля по едно естествено число и си го записва тайно от другия. Нека *M* е числото, което е записал Крис, а *K* – числото, което е записала Ева. След това Ева започва да диктува последователно числа, които в момента измисля, като ги записва в колонка едно под друго. Крис сумира на ум само тези от числата, които са четни и всеки път съобщава на Ева колко е тази сума. Освен това Крис следи дали последното число, което е чул, е най-близко като стойност до числото *M*, което той е намислил. Когато това се случи, той запомня поредния номер на това число в колонката от числа, които диктува Ева. Ева казва „Стоп” и играта завършва, или когато пресметнатата от Крис сума стане по-голяма от нейното тайно число *K*, или когато поредното число, което е продиктувала Ева, е с номер 200.

Много често Крис и Ева спорят ожесточено дали Ева коректно е обявила края на играта и дали Крис е познал поредния номер на **последното**, най-близко до *М* число.

Помогнете на Ева и Крис, като напишете програма **game**, която пресмята правилно сумата от четните числа и извежда поредния номер на търсеното най-близко число. Номерацията на числата започва от 1.

**Вход**

От първия ред на стандартния вход се въвеждат две естествени числа *М* и *K*. От следващите редове се въвежда по едно естествено число.

**Изход**

На единствения ред на стандартния изход да се изведат две цели числа, разделени с един интервал – намерения номер и пресметнатата от Крис сума.

**Ограничения**

*K, M* ≤ 100000

|  |  |  |  |  |
| --- | --- | --- | --- | --- |
| **Пример1** | **Пример2** |  |  |  |
| **Вход** | **Вход** |  |  |  |
| 7 30  1  3  12  8  25  6  14 | 10000 2  6 |  |  |  |
| **Изход** | **Изход** |  |  |  |
| 6 40 | 1 6 |  |  |  |

**Обяснение на пример 1:** В примера са зададени *М*=7 и *К*=30. Има въведени две числа 8 и 6 (четвъртото и шестото), които са еднакво отдалечени от числото 7, но последното въведено число е 6 и се намира на шесто място в колконката на Ева. Сумата на четните числа става 40 и надхвърля 30, когато се въведе числото 14. Затова се извеждат 6 и 40.