Генериране на K-тата редица става като добавим първата цифра пред всички елементи от K-1-вата редица. След това добяваме втората цифра пак пред елементите от K-1-вата редица само, че този път в обратен ред и т.н. Това много наподобява рекурсивната дефиницията на двоичен код на Грей и всъщност е N-тичен или недвоичен код на Грей. Това което ни подсказва кодът на Грей е, че всеки два съседни елемента в една редица имат точно една различна цифра. Ако не се сетим за това, ще трябва сами да стигнем до този извод, който може да докажем чрез индукция.

Да видим как ще намерим най-голямото число. Ще намираме цифрите му една по едно отляво надясно. За K-тата редица знаем, че изрежда всички цифри на най-лява позиция. Първата цифра я имаме в начало на елементи, толкова пъти колкото различни елемента имаме в K-1-вата редица, което е NK-1. Обхождаме всички първи цифри, които съответстват на дадения интервал. Избираме най-голямата. Намираме новия интервал, в който ще търсим следващата цифра, съответно гледаме четност/нечетност и дали трябва да обърнем интервала, ако следващите цифри са в обратен ред. Това е сравнително лесно за писане и ще вземе почти всички точки. Обаче има един съществен проблем в логиката, който идва от това, че цифрите могат да се повтарят. Може най-голямата цифра да е в началото на интервала и ако я вземем може да нямаме всички числа с K-1 цифри. Обаче може по натътък в интервала да имаме същата цифра и тук вече да обхващаме всички числа с K-1 цифри. Т.е. ако имаме най-голяма цифра, с която имаме всички числа от K-1-вата редица трябва да вземем нея. Само ако нямаме такава може да вземем някоя от крайните. Ако имаме най-голяма цифра вътрешна за интервала от първи възможни цифри взимаме нея. Ако имаме една най-голяма крайна цифра, взимаме нея. Обаче какво става, ако имаме най-големи цифри са две и са в двата края на интервала? Това ще ни вкара в два нови случая. Разбира се, няма какво да направим и трябва да влезем и в двата. Обаче трябва да спрем възможността от повече разклонения. Когато викаме двете рекурсии се вижда, че винаги ще сме или в началото или в края на редицата. Ако в някой момент имаме началото или края на интервала нямаме нужда от разклонения. Ако започваме от началото това означава, че единствено последната цифра нe е с всички числа с по-малко цифри.

Сега да видим как да намерим най-голямата разлика от сумите на цифрите. Понеже видяхме, че два елемента се различават в една цифра, то тази разлика ще е разлика между две от дадените цифри. Най-десните цифри са тези, които се извъртат най-бързо и от там идва нов извод. Измежду всеки 2N последователни разлики имаме всички възможни разлики между цифрите. Знаем, че в K-тата редица, ако вземем само последните цифри, ще имаме всички цифри, редуващи се в прав и обратен ред. Ако вземем само N разлики, може да уцелим място, където се сменя реда и така да повторим разлики с едни и същи цифри, което значи да пропуснем други. За това ни трябват 2N разлики. За да намерим най-голямата с тези ограничения, е напълно достатъчно да намерим произволни 2N+1 съседни елемента в интервала [A; B] и техните разлики. Ако имаме добра функция за намиране на най-големия елемент в интервала, може да я извикаме 2N+1 пъти с интервал с дължина едно и така да си спестим реализирането на отделна логика за това. В авторовото решение сме добавили отделна функция да покажем как би изглеждала.