**ЗАДАЧА D3. МРАВЕШКИ ПАСИАНС**

**Автор: Пламенка Христова**

През зимата времето в мравуняка на мравката Здравка тече много бавно, защото навън е много студено и мравките рядко излизат на студа. За да не скучае, Здравка играе играта „Мравешки пасианс“, която много прилича на пасиансите, които хората редят.

„Мравешкият пасианс“ се играе като се използва квадратна мрежа N x N, на която са наредени карти. Знае се, че във всяко тесте се съдържат по 13 карти (Асо, 2, 3, 4, 5, 6, 7, 8, 9, 10, Вале, Дама, Поп) от всеки от четирите цвята (Каре, Купа, Спатия и Пика). В играта могат да се използват карти от няколко тестета. Всяка карта от едно тесте е именувана с два символа:

* първият символ показва нейната стойност. Стойността на картата се задава с един от символите A, 2, 3, 4, 5, 6, 7, 8, 9, T, J, Q или K;
* вторият символ показва нейния цвят. Цветът на картата се задава със символите C, D, H или S.

Мравката Здравка започва да играе като се движи от долния ляв ъгъл на мрежата и продължава с точно 2 \* N-2 движения "надясно в същия ред" или "нагоре в клетката над текущата" към горния десен ъгъл. По пътя си тя натрупва точки за всяка карта, през която преминава. Точките, които натрупва мравката Здравка са съответно: за Acо – 1 точка, за 2 - 2 точки, ... 9 - 9 точки, за Т - 10 точки, за J - 11, за Q - 12 и за К – 13 точки. Целта й е по-време на играта да натрупа колкото се може повече точки при достигане на горния десен ъгъл на мрежата.

Помогнете на Здравка да разбере колко най-много точки може да натрупа при зададено разположение на картите по мрежата по време на една игра като напишете програма **solitaire**.

**Ограничения**

1 ≤ N ≤ 100

**Вход**

От първия ред на стандартния вход се въвежда едно естествено число **N** – размера на мрежата.

От следващите **N** реда се въвежда списъкът от карти, на съответния ред. На всеки ред са разположени по **N** карти, разделени с по един интервал.

**Изход**

На единствения ред на стандартния изход се извежда едно цяло число – намерения максимален брой точки.

**ПРИМЕР**

**Вход Изход**

4 69

8S AD 3C AC

8C 4H QD QS

5D 9H KC 7H

TC QC AS 2D