Задача E3. Полей цветята

**Автор: Евгений Василев**

Аялайя направи шокиращо откритие: цветята ѝ **растат само, ако ги полива**! Тя има *n* броя цветя в градината си, но за жалост са различно високи, а това ги прави по-трудно продаваеми на пазара. Целта ѝ е да ги отгледа до еднаква височина, при това да го направи с минимално количество вода за поливане, защото водата трябва да се носи от кладенеца в далечния край на градината.

Помогнете на Аялайя като напишете програма **flowers**, която определя минималното количество вода за поливане, необходимо за постигане на посочената цел.

Вход

От първия ред на стандартния вход се въвежда едно цяло число *n* – брой на цветята.

От втория ред се въвеждат *n* цели числа – височините в милиметри на цветята в градината.

От третия ред се въвежда едно цяло число *q* – брой капки вода вода, необходими за да порасне цвете с един милиметър.

Изход

На един ред на стандартния изход програмата трябва да изведе едно цяло число – търсеният минимален брой капки вода.

Ограничения

0 < *n* ≤ 10000

10 ≤ *q* ≤ 100 000 000

0 < *височини на цветята* ≤ 10000

Пример

Вход

5

10 20 17 12 20

25

Изход

525