**Задача D1 Грипна ваканция**

**Автор Пано Панов**

Грипната епидемия придобива застрашителни размери и Министерството на образованието и науката (МОН) обявява грипна ваканция. В заповедта е посочена началната дата на ваканцията и нейната продължителност. Продължителността е указана като брой учебни дни. Учебни дни са дните от понеделник до петък включително. Неучебни дни са събота и неделя. Напишете програма **grip**, която по началната дата на ваканцията и нейната продължителност, зададена в брой учебни дни, да пресмята датата на първия учебен ден след края на ваканцията.

**Вход:**

От единствения ред на системния вход се въвеждат началната дата на ваканцията и нейната продължителност, разделени с един интервал. Датата се задава във формат: D/M/Y, където D е деня, M е месеца, Y е годината на началото на ваканцията.

Продължителността се задава, като едно естествено число.

**Изход:**

Датата на която се възстановяват учебните занятия във формат: dd.mm.yyyy, където dd е деня, mm е месецa и yyyy е годината. Ако денят и/или месецът са едноцифрени, необходимо е да се поставят водещи нули.

**Ограничения:**

1. Началната дата на ваканцията е коя да е валидна дата от началото на 2019 до края на 2020 година.
2. Продължителността на ваканцията е не по-малка от 1 ден и не по-голяма от 45 дни.

**Пример:**

**Вход: Изход:**

23/1/2019 8 04.02.2019

**Забележка:** Разполагате със следната информация:

1. 1 януари 1900 година е в понеделник;
2. Април, юни, септември и ноември имат по 30 дни.

Февруари има 28 дни, но ако годината е високосна - 29.

Всички останали месеци имат по 31 дни.

1. Една година е високосна, ако се дели на 4 без остатък, като последната година на всеки век (ХХ00) е високосна тогава и само тогава, когато се дели на 400.