**Анализ на решението на задача  
КАРТОНЧЕТА**

При четене на входните данни се подържат две двойки стойности, съответно за размерите на две последователни картончета: a0, b0 и а,b. За да може второто от тези картончета да бъде поставено върху първото, се проверява чрез оператор if с логически израз:

if(((a0>=a)&&(b0>=b))||((a0>=b)&&(b0>=a)))…

Възможно е тази проверка да се извърши и без използване на логически израз, но чрез променлива флаг *f:*

int f=0;

if(a0>=a)if(b0>=b)f=1;

if(f==0)if(a0>=b)if(b0>=a)f=1;

if(f==1)…

И при двете реализации, ако второто картонче може да бъде поставено върху първото, използваме променливата *L* за да натрупваме броя на последователните картончета такива, че всяко от тях може да бъде поставено върху предишното. Ако при поредно прочитане на размери на картонче от входа се окаже, че не е възможно това картонче да се постави върху предишното, тогава записваме стойност 1 в *L*. В променливата *M* поддържаме най-голямата стойност, която приема L по време на процеса на четене на входните данни. Накрая извеждаме стойността на *M*.

*Автор: Емил Келеведжиев*